作者:常建
標題:塞下曲四首
內容:玉帛朝回望帝鄉，烏孫歸去不稱王。天涯靜處無徵戰，兵氣銷為日月光。北海陰風動地來，明君祠上望龍堆。髑髏皆是長城卒，日暮沙場飛作灰。龍鬥雌雄勢已分，山崩鬼哭恨將軍。黃河直北千餘裡，冤氣蒼茫成黑雲。因嫁單於怨在邊，蛾眉萬古葬胡天。漢家此去三千里，青塚常無草木煙。